આગળ કહ્યું એમ રણબીર કપૂરના ભાગે આ ફિલ્મમાં થાળીમાં ચટણી જેટલું જ કામ આવ્યું છે, પરંતુ એટલા ભાગમાંય તેણે સાવ પ્લાયવૂડના પાટિયા જેવો સપાટ ચહેરો જ રાખ્યો છે. જ્યારે આવો ચહેરો અર્જૂન રામપાલની તો સ્પેશ્યલિટી છે. એટલે આખી ફિલ્મ ટી-સિરીઝને બદલે કોઈ હાર્ડવેરવાળાએ સ્પૉન્સર કરી હોય એવું લાગ્યા કરે છે. હા, જૅકલિન ફર્નાન્ડિસના ચાહકોને મજા પડશે. તેણે વિચિત્ર કપડાં અને ઈયર-રિંગ્સથી માંડીને બૅલે ડાન્સ સુધીનું બધું જ પ્રદર્શિત કર્યું છે, સારી ઍક્ટિંગ સિવાય.